Legăturile lui Donald Trump cu Regeneron și Gilead. Liderul SUA a pronunțat Regeneron de 3 ori în 5 secunde. .
Donald Trump a pronunțat Regeneron de 3 ori în 5 secunde în cea mai recentă înregistrare. Liderul de la Casa Albă le-a promis americanilor că le va da gratuit medicamentul cu care a fost tratat. Regeneron și Eli Lilly au solicitat aprobarea de urgență în SUA a unor leacuri experimentale pentru Covid-19.
Potrivit declarației sale de avere, în 2017, Donald Trump deținea acțiuni atât la Regeneron, cât și la Gilead, producătorul Remdesivir, dar niciunul nu se mai află pe declarația fiscală din 2020 a liderului de la Casa Albă, relatează CNN. Ambele produse, Regeneron și Remdesivir, au fost promovate intens de Donald Trump în ultimele zile.În ultima înregistrare publicată de președintele SUA pe Twitter, Trump a pronunțat Regeneron de 3 ori în 5 secunde, dar și grupul farmaceutic american Eli Lilly. Donald Trump a declarat că infectarea cu noul coronavirus a fost o "binecuvântare de la Dumnezeu" care i-a dat posibilitatea să fie expus tratamentelor experimentale.Regeneron și Eli Lilly au cerut autorizarea pentru a pune pe piață în regim de urgență tratamente experimentale similare cu cel de care a beneficiat Trump.